खरौंधी(गढ़वा) : प्रखण्ड के स्वास्थ्य केंद्र खरौंधी में आयुष्मान भारत योजना के तहत गोल्डन कार्ड का वितरण प्रमुख धर्मराज पासवान, एवं विद्यायक प्रतिनिधि उपेन्द्र दास ने संयुक्त रूप से लाभुकों के बीच वितरण किया। उक्त दोनों नेताओं ने उपस्थित लोगों को इस कार्ड के बारे में विस्तार पूर्वक बताया।कहा कि यह आयुष्मान भारत योजना के अंतर्गत लाभुक प्रति बर्ष पांच लाख तक का इलाज मुफ्त में कही भी करा सकते हैं। इस योजना से गरीबों को काफी लाभ मिलेगा। अब कोई गरीब बीमारी से नही मरेगा।परिवार के लोगों का जिनका राशन कार्ड में नाम है सभी लोग इसका लाभ ले सकते हैं। आज लगभग 300 गोल्डन कार्ड का वितरण किया गया। पूरे प्रखण्ड में कैम्प लगा कर कार्ड का वितरण किया जा रहा है। इस मौके पर नसमो के प्रखण्ड अध्यक्ष संध्याकर विश्वकर्मा, जितेंद्र प्रसाद यादव, मुखिया उपेन्द्र कुमार भारती, स्वयंसेवक उमाशंकर प्रसाद सहित कई लोग उपस्थित थे।